ประกาศธนาคารแห่งประเทศไทยประกาศธนาคารแห่งประเทศไทยเรื่องดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้------------------- อาศัยอำนาจตามความในมาตรา๓๐ (๑) และ (๒) แห่งพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลังดังต่อไปนี้ ข้อ๑ให้ยกเลิกประกาศธนาคารแห่งประเทศไทย เรื่อง ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้ ลงวันที่ ๑๘กรกฎาคม ๒๕๔๐ และที่แก้ไขเพิ่มเติม ข้อ๒ให้บริษัทเงินทุนถือปฏิบัติเกี่ยวกับการจ่ายดอกเบี้ยหรือส่วนลดดังต่อไปนี้ (๑)เงินกู้ยืมหรือได้รับจากประชาชนที่ต้องชำระคืนเมื่อทวงถามให้จ่ายดอกเบี้ยได้ตามอัตราที่บริษัทเงินทุนประกาศกำหนดแต่ทั้งนี้อัตราดอกเบี้ยดังกล่าวต้องไม่เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากที่ต้องจ่ายคืนเมื่อทวงถามประเภทออมทรัพย์ที่ไม่ใช้เช็คในการถอนตามที่ธนาคารแห่งประเทศไทยประกาศบวกด้วยอัตราร้อยละ ๓ ต่อปี (๒)เงินกู้ยืมหรือได้รับจากประชาชนที่มีกำหนดเวลาชำระคืนไม่ถึง ๗ วัน และที่บริษัทเงินทุนยืนยอมชำระคืนก่อนครบกำหนดเวลาไม่ถึง ๗ วันให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนดแต่ทั้งนี้อัตราดอกเบี้ยดังกล่าวต้องไม่เกินร้อยละ ๕ ต่อปีเว้นแต่เพื่อประโยชน์ของประชาชนและเศรษฐกิจโดยส่วนรวมในกรณีที่บริษัทเงินทุนรายใดรายหนึ่งไม่อาจดำเนินกิจการได้ตามปกติธนาคารแห่งประเทศไทยอาจผ่อนผันให้จ่ายดอกเบี้ยหรือส่วนลดได้เกินกว่าร้อยละ ๕ ต่อปีก็ได้ ในการผ่อนผันนั้นธนาคารแห่งประเทศไทยจะกำหนดเงื่อนไขใด ๆ ไว้ด้วยก็ได้ (๓)เงินกู้ยืมหรือได้รับจากประชาชนที่มีกำหนดเวลาชำระคืนตั้งแต่ ๗ วันแต่ไม่ถึง ๓ เดือนให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนด แต่ทั้งนี้อัตราดังกล่าวต้องไม่เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากระยะเวลา๓ เดือน ตามที่ธนาคารแห่งประเทศไทยประกาศบวกด้วยอัตราร้อยละ ๓ ต่อปี (๔)เงินกู้ยืมหรือได้รับหรือรับฝากจากประชาชนที่มีกำหนดเวลาชำระคืนตั้งแต่ ๓ เดือนขึ้นไปให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนด แต่ทั้งนี้อัตราดังกล่าวต้องไม่เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากระยะเวลาเดียวกันตามที่ธนาคารแห่งประเทศไทยประกาศ บวกด้วยอัตราร้อยละ ๓ ต่อปี ในกรณีที่บริษัทเงินทุนยินยอมชำระคืนเงินก่อนครบกำหนดเวลาตาม(๓) หรือ (๔) ให้จ่ายดอกเบี้ยหรือส่วนลดได้ไม่เกินร้อยละ ๕ ต่อปีเว้นแต่เพื่อประโยชน์ของประชาชน และเศรษฐกิจโดยส่วนรวมในกรณีที่บริษัทเงินทุนรายใดรายหนึ่งไม่อาจดำเนินกิจการได้ตามปกติธนาคารแห่งประเทศไทยอาจผ่อนผันให้จ่ายดอกเบี้ยหรือส่วนลดได้เกินกว่าร้อยละ๕ ต่อปีก็ได้ ในการผ่อนผันนั้นธนาคารแห่งประเทศไทยจะกำหนดเงื่อนไขใด ๆไว้ด้วยก็ได้ ให้บริษัทเงินทุนประกาศกำหนดอัตราดอกเบี้ยสำหรับเงินกู้ยืมหรือได้รับจากประชาชนและอัตราดอกเบี้ยหรือส่วนลดสำหรับบัตรเงินฝากตามจำนวนเงินระยะเวลาการกู้ยืม หรือรับเงินหรือรับฝากเงิน และเงื่อนไขรวมทั้งประกาศสูตรหรือวิธีคำนวณราคาบัตรเงินฝากธนาคารพาณิชย์และบริษัทเงินทุนอื่นที่บริษัทเงินทุนจะซื้อหรือขาย ธนาคารใหญ่ตามข้อนี้หมายถึงธนาคารกรุงเทพจำกัด (มหาชน) ธนาคารกสิกรไทย จำกัด(มหาชน) ธนาคารไทยพาณิชย์ จำกัด (มหาชน) ธนาคารกรุงไทยจำกัด (มหาชน) และธนาคารกรุงศรีอยุธยา จำกัด (มหาชน) ข้อ๓ในกรณีที่วันครบกำหนดชำระเงินตามเอกสารการกู้ยืมเงินตั๋วสัญญาใช้เงิน หรือบัตรเงินฝากตรงกับวันหยุดทำการของบริษัทเงินทุนให้ถือเอาวันทำการวันแรกต่อจากวันหยุดทำการนั้นเป็นวันครบกำหนดชำระเงินตามเอกสารดังกล่าว ทั้งนี้ ให้บริษัทเงินทุดคิดดอกเบี้ยให้สำหรับวันหยุดทำการนั้นด้วยตามอัตราดอกเบี้ยที่ระบุไว้ในเอกสารกรณีเป็นบัตรเงินฝากที่ไม่กำหนดอัตราดอกเบี้ยให้บริษัทเงินทุนคิดดอกเบี้ยสำหรับวันหยุดทำการนั้นไม่ต่ำกว่าอัตราดอกเบี้ยเงินกู้ยืมเมื่อทวงถามตามที่บริษัทเงินทุนนั้นประกาศกำหนด ข้อ๔ให้บริษัทเงินทุนถือปฏิบัติเกี่ยวกับการเรียกดอกเบี้ยเงินให้กู้ยืมและส่วนลดดังต่อไปนี้ (๑)ให้บริษัทเงินทุนประกาศกำหนดอัตราดอกเบี้ยและส่วนลดสูงสุดที่บริษัทเงินทุนจะเรียกจากลูกค้าทั่วไปและอัตราดอกเบี้ยที่เรียกจากลูกค้าชั้นดี รวมทั้งประกาศอัตราดอกเบี้ยสูงสุดที่บริษัทเงินทุนจะเรียกจากลูกค้าที่ปฏิบัติผิดเงื่อนไข (๒)ให้บริษัทเงินทุนเรียกดอกเบี้ยเงินให้กู้ยืมและส่วนลดได้ไม่เกินอัตราที่บริษัทเงินทุนประกาศกำหนด (๓)การให้กู้ยืมเพื่อการจัดหาที่อยู่อาศัยแก่ผู้มีรายได้น้อยตามหลักเกณฑ์ที่ธนาคารแห่งประเทศไทยกำหนดเฉพาะรายที่ได้ทำสัญญาผูกพันไว้ก่อนวันที่ ๑มิถุนายน ๒๕๓๕ ให้เรียกได้ไม่เกินอัตราดอกเบี้ยสูงสุดสำหรับลูกค้าทั่วไปที่บริษัทเงินทุนประกาศกำหนดในแต่ละคราวหักด้วยอัตราร้อยละ ๑.๕ ต่อปี ข้อ๕ให้บริษัทเงินทุนจัดส่งประกาศตามข้อ ๒ และข้อ ๔ ให้ธนาคารแห่งประเทศไทยภายใน ๓ วันนับแต่วันที่บริษัทเงินทุนออกประกาศและทุกคราวที่มีการเปลี่ยนแปลงพร้อมทั้งให้ปิดประกาศดังกล่าวในที่เปิดเผย ณสำนักงานของบริษัทเงินทุนนั้นทุกแห่ง พร้อมทั้งแจ้งอัตราดอกเบี้ยหรือส่วนลดจำนวนเงินและระยะเวลาของตั๋วแลกเงินที่บริษัทเงินทุกออกในแต่ละคราวให้ธนาคารแห่งประเทศไทยด้วย ข้อ๖ ประกาศนี้ไม่ใช้บังคับแก่กรณีการกู้ยืมเงินหรือรับเงินและการให้กู้ยืมระหว่างบริษัทเงินทุนกับสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินหรือสถาบันการเงินต่างประเทศเว้นแต่ในกรณีที่บริษัทเงินทุนรับฝากเงินด้วยการออกบัตรเงินฝาก หรือกู้ยืมหรือรับเงินด้วยการออกตั๋วแลกเงินอัตราดอกเบี้ยหรือส่วนลดที่คิดให้แก่กันจะต้องไม่เกินอัตราดอกเบี้ยตามข้อ ๒ (๔) ข้อ๗ประกาศนี้ให้ใช้บังคับในวันที่ลงประกาศในราชกิจจานุเบกษา เว้นแต่ข้อ ๒ในส่วนที่ให้อำนาจธนาคารแห่งประเทศไทยผ่อนผันให้จ่ายดอกเบี้ยหรือส่วนลดได้เกินกว่าร้อยละ ๕ ต่อปี ให้ใช้บังคับย้อนหลังไปตั้งแต่ วันที่ ๑๔ตุลาคม ๒๕๔๒ เป็นต้นไป ประกาศณ วันที่ ๑๘ ตุลาคม พ.ศ. ๒๕๔๒ กิตติ พัฒนพงศ์พิบูล ธนาคารแห่งประเทศไทย[รก. ๒๕๔๒/พ๘๕ง/๘๓/๒๐ ตุลาคม ๒๕๔๒]